section_heading: Povijest
paragraph_text: Poznat pod nazivom Rimski most. Znanstvenici smatraju da je sagrađen u mlađim stoljećima srednjeg vijeka, prije dolaska Osmanlija na naše prostore. Do danas je ostao dobro očuvan, u izvornom obliku. S obzirom na građevinsku izvedbu, uporabljeni građevinski materijal i vezivo te rustikalnosti i narodnu tradiciju (predaje most nazivaju Rimskim, Grčkim), most se datira u kasni srednji vijek. Starost druma na kojem je most sagrađen je po procjeni oko dvije tisuće godina. Drum je vodio iz Foče i ovdje je prelazio preko Gabelskog potoka. S obzirom an morfologiju terena i trasa ovog drevnog puta, most je ovdje mogao postojati još u rimskom vremenu. U ovom su kraju bila sačuvana samo dva mosta za koje stručnjaci smatraju da su srednjovjekovni, ovaj i onaj u blizini sela Kašičara.<ref>(boš.) Komisija za očuvanje nacionalnih spomenika Odluka o proglašenju mosta nacionalnim spomenikom BiH, 30. kolovoza 2005. (pristupljeno 18. prosinca 2017.)